รัฐบาลไทย-ข่าวทำเนียบรัฐบาล-ผู้ว่าฯ อุบลราชธานี เผย ฝ่ายปกครองเดชอุดม สนธิกำลังหน่วยงานความมั่นคง ตรวจสอบกรณีกลุ่มนายทุนจีนสีเทาลักลอบแปรรูปไม้ ตรวจยึดไม้ประดู่ได้ 2,297 ท่อน จับกุมแรงงานต่างด้าวเถื่อน 30 คน
วันอาทิตย์ที่ 3 มีนาคม 2567
03/03/2567
ผู้ว่าฯ อุบลราชธานี เผย ฝ่ายปกครองเดชอุดม สนธิกําลังหน่วยงานความมั่นคง ตรวจสอบกรณีกลุ่มนายทุนจีนสีเทาลักลอบแปรรูปไม้ ตรวจยึดไม้ประดู่ได้ 2,297 ท่อน จับกุมแรงงานต่างด้าวเถื่อน 30 คน
ผู้ว่าฯ อุบลราชธานี เผย ฝ่ายปกครองเดชอุดม สนธิกําลังหน่วยงานความมั่นคง ตรวจสอบกรณีกลุ่มนายทุนจีนสีเทาลักลอบแปรรูปไม้ ตรวจยึดไม้ประดู่ได้ 2,297 ท่อน จับกุมแรงงานต่างด้าวเถื่อน 30 คน พร้อมเร่งขยายผลการจับกุมผู้มีส่วนเกี่ยวข้อง เน้นย้ํา ดําเนินคดีตามกฎหมาย
ผู้ว่าฯ อุบลราชธานี เผย ฝ่ายปกครองเดชอุดม สนธิกําลังหน่วยงานความมั่นคง ตรวจสอบกรณีกลุ่มนายทุนจีนสีเทาลักลอบแปรรูปไม้ ตรวจยึดไม้ประดู่ได้ 2,297 ท่อน จับกุมแรงงานต่างด้าวเถื่อน 30 คน พร้อมเร่งขยายผลการจับกุมผู้มีส่วนเกี่ยวข้อง เน้นย้ํา ดําเนินคดีตามกฎหมายทุกรายไม่มีละเว้น
วันนี้ (3 มี.ค. 66) นายศุภศิษย์ กอเจริญยศ ผู้ว่าราชการจังหวัดอุบลราชธานี เปิดเผยถึงการขับเคลื่อนตามนโยบายของกระทรวงมหาดไทย ที่เน้นย้ําในการจัดระเบียบสังคม และปราบปรามผู้มีอิทธิพล เพื่อสร้างสังคมให้สงบสุข บ้านเมืองเป็นระเบียบเรียบร้อย ซึ่งในพื้นที่จังหวัดอุบลราชธานี ชุดปฏิบัติการพิเศษฝ่ายปกครองอําเภอเดชอุดม ได้ทําการตรวจอายัดไม้ จํานวน 2,297 ต้น และจับกุมแรงงานต่างด้าว 30 คน ที่ไม่มีใบอนุญาตทํางาน โดยมีนายสะอาด วงรักษ์ นายอําเภอเดชอุดม นายราเยส ราย ปลัดอําเภอหัวหน้าฝ่ายงานความมั่นคงอําเภอเดชอุดม สมาชิกกองอาสารักษาดินแดนอําเภอเดชอุดมที่ 5 ผู้ใหญ่บ้าน ผู้ช่วยผู้ใหญ่บ้านฝ่ายรักษาความสงบ เจ้าหน้าที่ตํารวจสถานีตํารวจภูธรเดชอุดม และเจ้าหน้าที่จากสํานักงานจัดหางานอุบลราชธานี ร่วมกันบูรณาการปฏิบัติการในครั้งนี้
นายศุภศิษย์ กอเจริญยศ ผู้ว่าราชการจังหวัดอุบลราชธานี กล่าวว่า การดําเนินการตรวจสอบและจับกุมในครั้งนี้ มีที่มาจากการได้รับรายงานจากสายลับว่า มีกลุ่มนายทุนจีนได้นําไม้ลําต้นขนาดใหญ่จํานวนมากเข้ามาในเขตพื้นที่ตําบลเมืองเดช อําเภอเดชอุดม จังหวัดอุบลราชธานี ทางชุดปฏิบัติการพิเศษจึงได้รายงานให้จังหวัดทราบ ตนจึงได้สั่งการให้บูรณาการหน่วยงานที่เกี่ยวข้องดําเนินการลงพื้นที่ตรวจสอบ โดยผลจากการตรวจสอบของชุดปฏิบัติการพิเศษฝ่ายปกครองอําเภอเดชอุดมพบว่า มีการลักลอบแปรรูปไม้ประดู่โดยไม่ได้รับอนุญาต จึงได้ทําการตรวจอายัดไม้ จํานวน 2,297 ต้น และจับกุมแรงงานต่างด้าว 30 คน ที่ไม่มีใบอนุญาตทํางาน พร้อมแจ้งข้อกล่าวหาให้รับทราบ และจัดทําบันทึกจับกุมนําส่งพนักงานสอบสวนสถานีตํารวจภูธรเดชอุดม เพื่อดําเนินการตามกฎหมายต่อไป และจะขยายผลการจับกุม เพื่อนําตัวผู้มีส่วนเกี่ยวข้องทุกราย มาดําเนินคดีตามกฎหมายอย่างไม่มีละเว้น
นายศุภศิษย์ กอเจริญยศ ผู้ว่าราชการจังหวัดอุบลราชธานี กล่าวต่ออีกว่า ตนได้กําชับเจ้าหน้าที่ที่เกี่ยวข้อง เดินหน้าพุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมาย อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน ไม่ต้องหวาดระแวง หรือเดือดร้อนรําคาญจากการกระทําผิดกฎหมายทุกรูปแบบ
"ซึ่งที่ผ่านจังหวัดอุบลราชธานีได้บูรณาการทุกภาคส่วน “บําบัดทุกข์ บํารุงสุข” และรักษาความมั่นคงและความสงบเรียบร้อย เพื่อให้ทุกคนในสังคมได้ใช้ชีวิตอย่างมีความสุข อย่างไรก็ตามต้องขอให้พี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง โดยข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการเเจ้งเบาะเเสดังกล่าว"นายศุภศิษย์ฯ กล่าวทิ้งท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข#SoilandWaterasourceoflife SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood